Coba jelasin Kerjaya dari Lion Chong dalam bahasa melayu dong

Lion Chong memulakan kerjaya lakonan pada tahun 2007.

Pada tahun 2013, beliau memegang watak sebagai versi muda Uncle Chuan dalam filem The Journey. selain itu, beliau juga memegang watak utama dalam drama Seven Days sebagai Zhang Jun Shun.

Pada tahun 2014, Lion Chong dijemput sebagai pengacara dalam program 10 Manners Campaign. Beliau seterusnya memegang watak utama dalam iklan Petronas Tahun Baru Cina Young Heartsdan juga memegang watak utama sebagai Guo Wei Ren dalam drama Bright Times.

Pada tahun 2016, beliau dijemput sebagai pengacara dalam program kanak-kanak Chiki Boom terbitan TV2. Beliau seterusnya memegang watak sebagai Hero dalam filem The Kid from the Big Apple dan juga memegang watak utama sebagai Ping dalam telefilem Jalan Belakang Rumah terbitan TV2, telefilem popular tersebut telah ditayangkan melebihi sepuluh kali dalam TV2.

Pada tahun 2017, beliau memegang watak sebagai Hero dalam filem The Kid From The Big Apple 2: Before We Forget. Selain itu, beliau juga melibatkan diri dalam pertandingan Astro Xi Yue HD The Z Stars dan merupakan salah seorang finalis dalam kumpulan hiburan.

Pada tahun 2018, beliau sebagai tetamu khas dalam drama web China Original Sin dan memegang watak sebagai adik Wu Wen Xuan. Lion Chong seterusnya memegang watak utama sebagai Benson dalam drama web Mobile Legends: Bang Bang Mata Kerbau.

Pada tahun 2019, Lion Chong memegang watak utama dalam Iklan Tahun Baru Cina Buah Tangan dan iklan tersebut telah disenaraikan sebagai salah satu iklan Tahun Baru Cina 2019 yang paling popular.

Pada tahun 2020, beliau telah dijemput sabagai artis jemputan dalam program Selamat Malam Malaysia terbitan Berita RTM. Beliau juga memegang watak utama dalam drama Astro Ceria Geng Gajet yang akan ditayangkan pada hujung tahun ini.